stanford-oval/wikipedia huggingface dataset:
นักกำหนดอาหาร
ในประเทศไทย

นักกำหนดอาหารวิชาชีพจะต้องมีความรู้ตามข้อกำหนดของสมาคมนักกำหนดอาหารแห่งประเทศไทย ประกอบด้วย องค์ความรู้ด้านโภชนบำบัดทางการแพทย์ (Medical Nutrition Therapy) และการให้คำปรึกษา (Diet Counseling) องค์ความรู้ด้านการบริหารจัดการงานโภชนาการ (Food Service Management) องค์ความรู้ด้านโภชนาการพื้นฐาน (Basic Nutrition) องค์ความรู้ด้านวิทยาศาสตร์การอาหาร (Food Sciences) และองค์ความรู้ด้านการวิจัย (Nutrition and Dietetics Research) โดยปัจจุบัน สถาบันอุดมศึกษาของไทยเปิดทำการเรียนการสอนในสาขาด้านการกำหนดอาหารที่ผู้สำเร็จการศึกษามีสิทธิ์สอบเพื่อขึ้นทะเบียนเป็นนักกำหนดอาหารวิชาชีพกับสมาคมนักกำหนดอาหารแห่งประเทศไทยนั้น เช่น หลักสูตรโภชนาการและการกำหนดอาหาร คณะสหเวชศาสตร์ จุฬาลงกรณ์มหาวิทยาลัย สาขาวิชาโภชนบำบัดและการกำหนดอาหาร คณะสหเวชศาสตร์ มหาวิทยาลัยบูรพา สาขาวิชาโภชนาการและโภชนบำบัด หรือ สาขาวิชาโภชนาการและการกำหนดอาหาร คณะวิทยาศาสตร์การแพทย์ มหาวิทยาลัยพะเยา สาขาวิชาโภชนวิทยาและการกำหนดอาหาร คณะสาธารณสุขศาสตร์ มหาวิทยาลัยมหิดล สาขาวิชาโภชนศาสตร์ การกำหนดอาหารและอาหารปลอดภัย หรือ สาขาวิชาโภชนาการและการกำหนดอาหาร คณะสาธารณสุขศาสตร์ มหาวิทยาลัยมหาสารคาม เป็นต้น
นักกำหนดอาหารสามารถทำงานได้ในทุกวงการ บ้างก็เป็นบุคคลเบื้องหน้าที่ปรากฏตัวต่อสื่อ หรือบุคคลเบื้องหลังที่คอยให้คำแนะนำด้านโภชนาการเพื่อให้ทุกคนมีสุขภาพที่ดี และมีภูมิต้านทานในการดูแลสุขภาพของตัวเอง ตัวอย่างอาชีพที่นักกำหนดอาหารสามารถทำได้ เช่น ผู้ให้คำแนะนำปัญหาด้านสุขภาพในโรงพยาบาล, นักกำหนดอาหารประจำศูนย์ดูแลด้านสุขภาพ, ผู้ประกอบการร้านอาหาร, เจ้าของสื่อให้ความรู้ด้านอาหารในโซเชียลมีเดีย, ผู้ให้คำปรึกษาด้านนวัตกรรม สื่อดิจิทัล และพัฒนาอาหารเพื่อสุขภาพสำหรับประชาชน, นักกำหนดอาหารที่มีความเชี่ยวชาญเฉพาะด้านอาทิ การดูแลด้านโภชนาการของนักกีฬาเช่น นักยกน้ำหนัก, นักกำหนดอาหารส่วนตัวที่ให้บริการแบบออนไลน์
สามารถตรวจสอบรายชื่อ นักกำหนดอาหารที่ขึ้นทะเบียนอย่างถูกต้องในประเทศไทยได้ที่ กองสถานพยาบาลและการประกอบโรคศิลปะ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ นักกำหนดอาหาร
| ฐานข้อมูลการควบคุมรายการหลักฐาน  |
| --- | --- |
ประจำชาติ:  เยอรมนี  อิสราเอล  สหรัฐ  ลัตเวีย  ญี่ปุ่น  เช็กเกีย 2 
อื่น ๆ:  NARA
Hampsonia

| Hampsonia |
| --- | --- |

การจำแนกชั้นทางวิทยาศาสตร์ 
ขาดข้อมูล (กรุณาคัดลอกจากหน้านี้ในวิกิพีเดียภาษาอังกฤษ มาที่หน้านี้): ขาดแม่แบบอนุกรมวิธาน: Hampsonia
สปีชีส์:: แม่แบบ:Taxonomy/HampsoniaHampsonia
ชื่อทวินาม
แม่แบบ:Taxonomy/HampsoniaHampsonia Swinhoe, ค.ศ. 1894

Hampsonia เป็นสกุลของผีเสื้อกลางคืนที่อยู่ในวงศ์ Zygaenidae
สปีชีส์

สปีชีส์:
Hampsonia bifasciata Tremewan, ค.ศ. 1960
Hampsonia pulcherrima Swinhoe, ค.ศ. 1894
Eucorma

| Eucorma |
| --- | --- |

การจำแนกชั้นทางวิทยาศาสตร์ 
ขาดข้อมูล (กรุณาคัดลอกจากหน้านี้ในวิกิพีเดียภาษาอังกฤษ มาที่หน้านี้): ขาดแม่แบบอนุกรมวิธาน: Eucorma
สปีชีส์:: แม่แบบ:Taxonomy/EucormaEucorma
ชื่อทวินาม
แม่แบบ:Taxonomy/EucormaEucorma Jordan, ค.ศ. 1907

Eucorma เป็นสกุลของผีเสื้อกลางคืนที่อยู่ในวงศ์ Zygaenidae
สปีชีส์

สปีชีส์:
Eucorma euphaena Jordan, ค.ศ. 1907
Eucorma hampsoni Holland, ค.ศ. 1900
Eucorma intercisa Walker, ค.ศ. 1854
Eucorma obliquaria Fabricius, ค.ศ. 1787
รัฐธรรมนูญ

มหากฎบัตร (Magna Carta)
รัฐธรรมนูญ (อังกฤษ: constitution) พจนานุกรมฉบับราชบัณฑิตยสถาน ฉบับ พ.ศ. 2525 ให้ความหมายดังนี้
ในความหมายอย่างแคบ "รัฐธรรมนูญ" กฎหมายฉบับหนึ่งหรือหลายฉบับซึ่งรวบรวมกฎเกณฑ์การปกครองประเทศขึ้นไว้ และไม่ใช่สิ่งเดียวกับกฎหมายรัฐธรรมนูญ เพราะ "กฎหมายรัฐธรรมนูญ" มีความหมายกว้างกว่าและจะเป็นรูปแบบลายลักษณ์อักษรหรือจารีตประเพณีก็ได้
รัฐธรรมนูญในปัจจุบันนั้น มีทั้งเป็นลักษณะลายลักษณ์อักษร และลักษณะไม่เป็นลายลักษณ์อักษร โดยที่ลักษณะไม่เป็นลายลักษณ์อักษร นอกจากจะใช้หลักของจารีต ประเพณีการปกครองแล้ว กฎหมายทุกตัวที่เกี่ยวข้องกับการปกครอง ย่อมถือว่าเป็นส่วนหนึ่งของรัฐธรรมนูญด้วย
ทุกประเทศทั่วโลกมีการประกาศใช้รัฐธรรมนูญ ทั้งประเทศที่มีการปกครองระบอบประชาธิปไตย รวมถึงประเทศที่ปกครองระบอบเผด็จการ เพื่อใช้เป็นหลักหรือเป็นแนวทางในการบริหารประเทศ
อนึ่งรัฐธรรมนูญหลายขึ้นก่อนกฎหมายอื่น ๆ แต่สำหรับประเทศไทย มีการเปลี่ยนแปลงรัฐธรรมนูญอยู่บ่อยครั้ง กฎหมายอื่น ๆ จึงมีมาก่อนรัฐธรรมนูญ ดังนั้น การใช้ถ้อยคำที่ปรากฏในกฎหมายอื่นอยู่ก่อนแล้วในรัฐธรรมนูญจึงควรระมัดระวังว่าประสงค์จะให้มีความหมายอย่างเดียวกับที่บัญญัติไว้ในรัฐธรรมนูญฉบับก่อนหน้านี้
ประเภทของรัฐธรรมนูญ

รัฐธรรมนูญนั้นสามารถแบ่งแยกประเภทได้ในหลายลักษณะขึ้นอยู่กับหลักเกณฑ์ที่ใช้ในการแบ่งประเภท โดยแบ่งได้ 4 แบบ
แบ่งแยกตามวิธีการบัญญัติ แบ่งได้ 2 ประเภท คือ
รัฐธรรมนูญที่มีลายลักษณ์อักษร คือ รัฐธรรมนูญที่มีบทบัญญัติรวมอยู่ในเอกสารฉบับหนึ่งหรือหลายฉบับ กำหนดถึงระเบียบแห่งอำนาจสูงสุดในรัฐ และความสัมพันธ์ระหว่างอำนาจเช่นว่านี้ต่อกันและกัน จะมีความชัดเจนเกี่ยวกับหลักเกณท์ต่าง ๆ เกี่ยวกับการปกครองรัฐ มีความยืดหยุ่นน้อยกว่ารัฐธรรมนูญที่ไม่เป็นลายลักษณ์อักษร
รัฐธรรมนูญที่ไม่เป็นลายลักษณ์อักษร
แบ่งแยกตามเนื้อหาและตามแบบพิธี แบ่งได้ 2 ประเภท คือ
รัฐธรรมนูญตามเนื้อหา
รัฐธรรมนูญตามแบบพิธี
แบ่งแยกตามวิธีการแก้ไข แบ่งได้ 2 ประเภท คือ
รัฐธรรมนูญที่แก้ไขยาก
และรัฐธรรมนูญที่แก้ไขง่าย
แบ่งแยกตามกำหนดเวลาในการบังคับใช้ แบ่งได้ 2 ประเภท คือ
รัฐธรรมนูญฉบับชั่วคราว
รัฐธรรมนูญฉบับถาวร
ประวัติรัฐธรรมนูญ

ในวันที่ 15 มิถุนายน ค.ศ. 1215 ขุนนางและพระราชาคณะจำนวน 25 คน ได้บังคับให้พระเจ้าจอห์นลงนามในเอกสารที่เรียกว่า "มหากฎบัตร" (The Great Charter, Magna Carta) ซึ่งเป็นสัญญาระหว่างพระมหากษัตริย์กับขุนนางและพระสงฆ์ โดยในมหากฎบัตรได้กำหนด ถึงการจัดองค์กรและการบริหารอำนาจของสภาสูง (Magnum Concillium) และกำหนดว่าพระมหากษัตริย์จะเก็บภาษีบางอย่างตามที่กำหนดไว้โดยมิได้รับความเห็นชอบจากสภาสูงมิได้ จะจับกุมคุมขังบุคคลได้ก็ต่อเมื่อ มีคำพิพากษาที่ชอบด้วยกฎหมาย มหากฎบัตรนี้ นักกฎหมายบางท่านเห็นว่า เป็นรัฐธรรมนูญฉบับแรก
รัฐธรรมนูญในสหรัฐอเมริกาและฝรั่งเศส ในภาษาของประเทศทั้งสอง คำว่ารัฐธรรมนูญต่างใช้คำว่า Constitution ซึ่งแปลว่า การสถาปนา หรือการจัดตั้ง ซึ่งหมายถึงการสถาปนาหรือจัดตั้งรัฐนั่นเอง โดยทั้งสองประเทศมีรัฐธรรมนูญที่เป็นลายลักษณ์อักษร แต่ประเทศอังกฤษไม่มีรัฐธรรมนูญเป็นลายลักษณ์อักษร
รัฐธรรมนูญในประเทศไทย

บทความหลัก: รัฐธรรมนูญแห่งราชอาณาจักรไทย
หลังจากสมัยพ่อขุนรามคำแหงมหาราชเป็นต้นมาจนถึงสมัยพระบาทสมเด็จพระจุลจอมเกล้าเจ้าอยู่หัว ประเทศไทยในช่วงสมัยกรุงศรีอยุธยา กรุงธนบุรี หรือกรุงรัตนโกสินทร์เป็นราชธานี ต่างก็มีกฎหมายสำคัญหลายฉบับ ซึ่งอาจจัดได้ว่าเป็นรัฐธรรมนูญประเภทหนึ่ง แต่กฎหมายเหล่านั้นกระจัดกระจายอยู่ในหลายแห่งไม่เป็นหมวดหมู่เรียบร้อย นอกจากนี้กฎหมายดังกล่าวมีลักษณะเกี่ยวกับองค์พระมหากษัตริย์ การปกครองแผ่นดิน พระราชอำนาจในการตรากฎหมาย กฎหมายเกี่ยวกับขุนศาลตระลาการมากกว่าจะมีลักษณะเป็นรัฐธรรมนูญตามความเข้าใจในปัจจุบัน คือไม่มีบทจำกัดพระราชอำนาจของพระมหากษัตริย์ไว้ ในรัชสมัยพระบาทสมเด็จพระจุลจอมเกล้าเจ้าอยู่หัว สืบเนื่องจากที่อังกฤษเข้ายึดเมืองมัณฑะเลย์ของพม่า เพื่อป้องกันอันตรายที่จะเกิดขึ้นกับสยามประเทศ พระบาทสมเด็จพระจุลจอมเกล้าเจ้าอยู่หัวโปรดเกล้าให้พระวรวงศ์เธอ พระองค์เจ้าปฤษฎางค์ อัครราชทูตสยามประจำกรุงปารีส ถวายรายงานและความเห็นต่อประเด็นปัญหานี้ พระวรวงศ์เธอ พระองค์เจ้าปฤษฎางค์ ได้เรียกประชุมพระบรมวงศานุวงศ์และข้าราชการชั้นผู้ใหญ่ในสถานทูตในกรุงลอนดอนและกรุงปารีสเพื่อระดมความเห็น และได้จัดทำคำกราบบังคมทูล โดยมีเนื้อหาว่า "ประเทศไทยควรเปลี่ยนหลักการพื้นฐานของการปกครองจากสมบูรณาญาสิทธิราชย์มาเป็นประชาธิปไตย และระบบคณะรัฐมนตรี คือรัฐบาลที่ประกอบด้วยรัฐมนตรีประจำกระทรวงต่าง ๆ เพื่อให้รัฐบาลมีประสิทธิภาพในการรักษากฎหมายให้เกิดความสงบเรียบร้อย และควรปรับปรุงกฎหมายบ้านเมืองเพื่อให้มีเสรีภาพในการแสดงความคิดเห็น" ซึ่งพระบาทสมเด็จพระจุลจอมเกล้าเจ้าอยู่หัวทรงมีพระราชหัตถเลขาถึงคณะผู้จัดทำคำกราบบังคมทูลว่าทรงขอบพระราชหฤทัย แต่ทรงไม่อาจทำให้ลุล่วงได้ เนื่องมาจากความไม่พร้อมของบุคลากรที่รับภารกิจ
ในรัชสมัยของพระบาทสมเด็จพระมงกุฎเกล้าเจ้าอยู่หัว ได้ทรงจัดให้มีการตั้งเมืองจำลองดุสิตธานีขึ้นเพื่อทดลองเกี่ยวกับการปกครองในระบอบประชาธิปไตยในระดับท้องถิ่น ซึ่งเทียบได้กับการปกครองจังหวัด โดยได้ทรงประกาศใช้ธรรมนูญลักษณะปกครองคณะนคราภิบาล (ดุสิตธานี) พระพุทธศักราช 2461 ขึ้นใช้บังคับในเขตจังหวัดดุสิตธานีด้วย
ต่อมาในรัชสมัยของพระบาทสมเด็จพระปกเกล้าเจ้าอยู่หัว พระบาทสมเด็จพระปกเกล้าเจ้าอยู่หัวทรงมีพระราชปณิธานอยู่แต่เดิมที่จะพระราชทานรัฐธรรมนูญให้แก่ประชาชนชาวไทยในวันที่ 6 เมษายน พ.ศ. 2475 แต่เมื่อถึงเวลาก็มิได้พระราชทานเนื่องจากอภิรัฐมนตรีสภากราบบังคมทูลทัดทานไว้ว่ายังไม่ถึงเวลาอันสมควร เมื่อวันที่ 24 มิถุนายน พ.ศ. 2475 คณะราษฎรจึงได้ทำการปฏิวัติเปลี่ยนแปลงการปกครองประเทศจากระบอบสมบูรณาญาสิทธิราชย์เป็นระบอบประชาธิปไตย และได้มีการประกาศใช้พระราชบัญญัติธรรมนูญการปกครองแผ่นดินสยามชั่วคราว พุทธศักราช 2475 เมื่อวันที่ 27 มิถุนายน พ.ศ. 2475 ถือเป็นรัฐธรรมนูญฉบับแรกของประเทศไทย ต่อมาเมื่อวันที่ 10 ธันวาคม พ.ศ. 2475 พระบาทสมเด็จพระปกเกล้าเจ้าอยู่หัวได้พระราชทานรัฐธรรมนูญแห่งราชอาณาจักรสยาม พุทธศักราช 2475 ซึ่งถือเป็นรัฐธรรมนูญฉบับถาวรฉบับแรกของประเทศไทย
นับจากวันที่มีการเปลี่ยนแปลงการปกครอง ประเทศไทยได้ประกาศใช้รัฐธรรมนูญมาแล้วทั้งสิ้น 20 ฉบับ ฉบับปัจจุบันคือ รัฐธรรมนูญแห่งราชอาณาจักรไทย พุทธศักราช 2560 จำนวน 279 มาตรา ประกาศใช้เมื่อวันที่ 6 เมษายน พ.ศ. 2560 เป็นฉบับแรกในรัชสมัยพระบาทสมเด็จพระวชิรเกล้าเจ้าอยู่หัว (รัชกาลที่ 10)
ดูเพิ่ม

รัฐธรรมนูญแห่งราชอาณาจักรไทย
รัฐธรรมนูญ​แห่ง​ราช​อาณาจักร​สยาม​
รัฐธรรมนูญแห่งสาธารณรัฐฝรั่งเศส
รัฐธรรมนูญ​แห่ง​สหภาพ​โซเวียต​
รัฐธรรมนูญแห่งสหรัฐอเมริกา
รัฐธรรมนูญ​แห่ง​สาธารณรัฐ​ป​ระ​ชาธิปไตย​ประชาชนลาว
รัฐธรรมนูญ​แห่ง​ญี่ปุ่น​
รัฐธรรมนูญอิตาลี​ ​
รัฐธรรมนู​ญคิวบา ​
รัฐธรรมนูญอัฟกานิสถาน
แหล่งข้อมูลอื่น

สภาร่างรัฐธรรมนูญ เก็บถาวร 2008-12-19 ที่ เวย์แบ็กแมชชีน
www.ThaiLaws.com เก็บถาวร 2009-12-12 ที่ เวย์แบ็กแมชชีน - รวมกฎหมายไทย พระราชบัญญัติ พระราชกฤษฎีกา พระราชกำหนด และความรู้กฎหมาย ทั้งภาษาไทย และอังกฤษ.
ธัญญา โสภณ

| ธัญญา วชิรบรรจง |
| --- | --- |
ชื่ออื่น: เนตรพนิต วชิระบรรจง, ธัญญา โสภณ, ธัญญา วชิรบรรจง
เกิด: 17 มีนาคม พ.ศ. 2504 (63 ปี) เนตรพนิต โพธารากุล จังหวัดกาญจนบุรี ประเทศไทย
คู่สมรส: พงษ์พัฒน์ วชิรบรรจง (2536–ปัจจุบัน)
บุตร: เอกนรี วชิรบรรจง ภูรีพงษ์ วชิรบรรจง
อาชีพ: นักแสดง ผู้บริหาร ผู้จัดละคร
ปีที่แสดง: พ.ศ. 2528–ปัจจุบัน
สุพรรณหงส์: นักแสดงนำหญิงยอดเยี่ยม  พ.ศ. 2539 - คู่กรรม 2 นักแสดงสมทบหญิงยอดเยี่ยม  พ.ศ. 2536 - ท่านขุนน้อยน้อยแห่งสยาม
โทรทัศน์ทองคำ: นักแสดงสมทบหญิงดีเด่น  พ.ศ. 2540 - ตามหัวใจไปสุดหล้า  พ.ศ. 2542 - ตาเบบูญ่า
ธัญญา วชิรบรรจง หรือชื่อเกิด เนตรพนิต โพธารากุล หรือชื่อในวงการว่า ธัญญา โสภณ ชื่อเล่น แดง (เกิด 17 มีนาคม พ.ศ. 2504) เป็นนักแสดงและผู้จัดละครชาวไทย และเป็นภรรยาของพงษ์พัฒน์ วชิรบรรจง ที่เป็นนักร้องและนักแสดง ปัจจุบันผันตัวไปอยู่เบื้องหลังเป็นผู้จัดละครโทรทัศน์
ประวัติ

ธัญญา โสภณ เป็นชื่อที่ใช้ในวงการบันเทิง ซึ่งเดิมชื่อ เนตรพนิต โพธารากุล เกิดที่ตำบลท่ามะกา อำเภอท่ามะกา จังหวัดกาญจนบุรี เป็นบุตรของ นายประกอบ และนางมาเรียม โพธารากุล  เป็นน้องสาวของนายปารเมศ โพธารากุล อดีต ส.ส. จังหวัดกาญจนบุรี พรรคประชาธิปัตย์  เข้าสู่วงการจากการเป็นนางแบบแฟชั่น เนื่องจากมีรูปร่างสูงถึง 169 เซนติเมตร ต่อมาได้แสดงละครโทรทัศน์ ทางช่อง 3 เรื่อง "เมฆินทร์พิฆาต" ของ เจเอสแอล  คู่กับพงษ์พัฒน์ วชิรบรรจง ในปี พ.ศ. 2528
ธัญญา โสภณ ได้รับรางวัลนักแสดงหญิงยอดเยี่ยม รางวัลภาพยนตร์แห่งชาติ สุพรรณหงส์ 2 ครั้ง ในปี พ.ศ. 2536 จากเรื่อง ท่านขุนน้อยน้อยแห่งสยาม และในปี พ.ศ. 2539 จากเรื่อง คู่กรรม 2
ธัญญาเป็นผู้จัดละครค่ายแอค-อาร์ต เจเนเรชั่น จำกัด ผู้ผลิตละครให้กับทางสถานีโทรทัศน์ไทยทีวีสีช่อง 3 จนเมื่อวันที่ 15 กุมภาพันธ์ พ.ศ. 2564 ดำรงตำแหน่ง ประธานเจ้าหน้าที่ฝ่ายผลิตรายการ บริษัท โมโน เน็กซ์ จำกัด (มหาชน)
ชีวิตส่วนตัว

ธัญญาแสดงละครเรื่องเมฆินทร์พิฆาตคู่กับพงษ์พัฒน์ วชิรบรรจงในปี พ.ศ. 2528 จากนั้นทั้งคู่ก็คบหากันและแต่งงานกันในเวลาต่อมา มีบุตรีและบุตร ชื่อ บีบี เอกนรี และ ไรเฟิล ภูรีพงษ์ วชิรบรรจง
ผลงานภาพยนตร์

พ.ศ. 2533 หัวใจสี่สี
พ.ศ. 2537 เสียดาย
พ.ศ. 2538 ขอเก็บหัวใจเธอไว้คนเดียว
พ.ศ. 2539 คู่กรรม 2
พ.ศ. 2542 กำแพง
พ.ศ. 2554 อุโมงค์ผาเมือง
ผลงานละครโทรทัศน์ > ละครโทรทัศน์

| ปี | เรื่อง | รับบท | หมายเหตุ |
| --- | --- | --- | --- |
| 2529 | เมฆินทร์พิฆาต |  | ช่อง 3 |
| 2530 | น้ำค้างกลางแดด |  | ช่อง 5 |
| 2530 | เหตุเกิดเมื่อคืนหนึ่ง |  | ช่อง 9 |
| 2531 | สามีตีตรา | กุนตี เทพทัต (กุ้ง) | ช่อง 3 |
| 2532 | ดอกฟ้าและโดมผู้จองหอง |  | ช่อง 3 |
| 2532 | ผู้ชนะสิบทิศ | กันทิมา / นาคะตะเชโบ | ช่อง 3 |
| 2533 | รอยมาร | เมธาวี อัคราช (เม) | ช่อง 3 |
| 2533 | สายใจ |  | ช่อง 3 |
| 2533 | นิจ |  | ช่อง 3 |
| 2533 | แรงรัก | คัทลียา (เคที่) | ช่อง 3 |
| 2534 | สี่แผ่นดิน | คุณอุ่น | ช่อง 3 |
| 2534 | นาคราช |  | ช่อง 3 |
| 2534 | คืนนี้มีเพียงดาว |  | ช่อง 3 |
| 2535 | ทางโค้ง |  | ช่อง 3 |
| 2535 | ไฟโชนแสง | เทียนวรรณ | ช่อง 3 |
| 2535 | น้ำตาหยดสุดท้าย | ปาริฉัตร | ช่อง 3 |
| 2536 | สงครามพิศวาส | สุชาดา | ช่อง 9 |
| 2540 | จินตปาตี |  | ช่อง 3 |
| 2540 | ตามหัวใจไปสุดหล้า | เจ้านางจาไม | ช่อง 3 |
| 2540 | วิวาห์ไฟ |  | ช่อง 5 |
| 2541 | กรงเกียรติยศ |  | ช่อง 3 |
| 2541 | ผัวรสมะนาว |  | ช่อง 5 |
| 2542 | รักในสายหมอก |  | ช่อง 3 |
| 2542 | คู่ทรนง |  | ช่อง 3 |
| 2542 | เกมรักพยาบาท | รตี | ช่อง 5 |
| 2542 | ตาเบบูญ่า |  | ช่อง 5 |
| 2543 | รอยมาร | วิจิตรา | ช่อง 3 |
| 2543 | ระเริงไฟ | กมลพรรณ | ช่อง 3 |
| 2543 | ยอดชีวัน |  | ช่อง 3 |
| 2543 | ดอกแก้วการะบุหนิง | บาหยัน | ช่อง 3 |
| 2543 | เพลงผีบอก | นาตยา | ช่อง 5 |
| 2543 | เมืองมายา | อัณณ์ | ช่อง 5 |
| 2544 | สาวฮอทหนุ่มเฮ้ว |  | ช่อง 3 |
| 2544 | ฉันไม่รอวันนั้น |  | ช่อง 3 |
| 2544 | สามีตีตรา | พวงหยก | ช่อง 3 |
| 2544 | ลูกทาส | กิ่ง | ช่อง 5 |
| 2544 | ทางผ่านกามเทพ | ปิ่นมณี | ช่อง 3 |
| 2544 | หน้าต่างบานแรก |  | ช่อง itv |
| 2545 | รวมพลคนใช้ | วิภา | ช่อง 3 |
| 2545 | จดหมายถึงดวงดาว |  | ช่อง 3 |
| 2546 | สายโลหิต | แม่ปริก | ช่อง 3 |
| 2546 | สี่แผ่นดิน | เสด็จพระองค์หญิง | ช่อง 9 |
| 2546 | ดาวมังกร |  | ช่อง itv |
| 2546 | ขอหมอนใบนั้นที่เธอฝันยามหนุน |  | ช่อง 9 |
| 2547 | สายใยรัก |  | ช่อง 5 |
| 2548 | แต่ปางก่อน | หม่อมพเยีย | ช่อง 3 |
| 2548 | คู่ขวัญ |  | ช่อง 3 |
| 2548 | ฮอยอันฉันรักเธอ  | เหมือนมาศ | ช่อง 3 |
| 2549 | วายร้ายยอดรัก | ยาใจ | ช่อง 3 |
| 2549 | แก้วตาพี่ | นวล | ช่อง 3 |
| 2549 | ลอดลายมังกร | เหมยหลิง | ช่อง 5 |
| 2549 | คุณชายร้ายเล่มเกวียน | ปิ่นแก้ว | ช่อง 3 |
| 2551 | รักเธอยอดรัก | คุณนายสายใจ | ช่อง 3 |
| 2552 | ดงผู้ดี | หม่อมเจ้าหญิงประไพศรี สุรบดินทร์ | ช่อง 3 |
| 2553 | ปีศาจแสนกล | พิไล | ช่อง 3 |
| 2553 | ระบำดวงดาว  | พิไล | ช่อง 3 |
| 2554 | แรงปรารถนา | รมณี | ช่อง 3 |
| 2555 | แววมยุรา | สุพรรณิกา ทศพล | ช่อง 3 |
| 2556 | แค้นเสน่หา | ผีนางเฟือง | ช่อง 3 |
| 2559 | พันท้ายนรสิงห์ (ภาพยนตร์โทรทัศน์) |  | ช่องเวิร์คพอยท์ |
| 2562 | ทองเอก หมอยา ท่าโฉลง | พระองค์เจ้าหญิงเพียงแม้นนฤมิตร | ช่อง 3 |
ผลงานละครโทรทัศน์ > โฆษณา

2528 – ลูกอมโอเล รสมินต์
ผลงานละครโทรทัศน์ > ละครเวที

2529: ลอดิลกราช รับบท ลักษณาวดี
ผลงานละครโทรทัศน์ > ผู้จัดละคร

ดงผู้ดี
รักเกิดในตลาดสด
สุภาพบุรุษจุฑาเทพ ตอน คุณชายรัชชานนท์
ทองเนื้อเก้า
เวียงร้อยดาว
ละครซีรีส์ชุด เลือดมังกร ตอน แรด
นาคี
รากนครา
กรงกรรม
มนต์รักหนองผักกะแยง
ลายกินรี
ดวงใจเทวพรหม ตอน ลออจันทร์
ผลงานละครโทรทัศน์ > กำกับภาพยนตร์

นาคี ๒
รางวัล > ได้รับรางวัล

รางวัลภาพยนตร์แห่งชาติ สุพรรณหงส์ ปี 2536 สาขา นักแสดงหญิงยอดเยี่ยม จาก  ท่านขุนน้อยน้อยแห่งสยาม
รางวัลภาพยนตร์แห่งชาติ สุพรรณหงส์ ปี 2539 สาขา นักแสดงหญิงยอดเยี่ยม จาก คู่กรรม 2
รางวัลโทรทัศน์ทองคำ ปี 2540 สาขา นักแสดงสนับสนุนหญิงดีเด่น จาก ตามหัวใจไปสุดหล้า ช่อง 3
รางวัลโทรทัศน์ทองคำ ปี 2542 สาขา นักแสดงสนับสนุนหญิงดีเด่น จาก  ตาเบบูญ่า ททบ.5
รางวัล > เสนอชื่อเข้าชิง

(เข้าชิง)รางวัลโทรทัศน์ทองคำ ปี 2534 สาขา นักแสดงสมทบหญิงดีเด่น จาก  สี่แผ่นดิน
(เข้าชิง)รางวัลโทรทัศน์ทองคำดาราสนับสนุนหญิง ประจำปี พ.ศ. 2556 จากละครเรื่อง แค้นเสน่หา ช่อง3
(เข้าชิง)รางวัลนาฏราช ครั้งที่ 5 สาขา นักแสดงสมทบหญิงยอดเยี่ยม จาก แค้นเสน่หา (รอประกาศผล)
(เข้าชิง)ไนท์เอ็นเตอร์เทรนอวอร์ด ครั้งที่7 นักแสดงหญิงแห่งปี จาก แค้นเสน่หา,แรงปรารถนา(รอประกาศผล)
แหล่งข้อมูลอื่น

Thanya Wachirabunjong ที่อินเทอร์เน็ตมูวีเดตาเบส
ธัญญา โสภณ ที่อินสตาแกรม
| ด ค กรางวัลภาพยนตร์แห่งชาติ สุพรรณหงส์ สาขานักแสดงนำหญิงยอดเยี่ยม |
| --- | --- |
2534–2540:  ปวีณา ชารีฟสกุล (2534)  พัชราวัลย์ พิภพวรไชย (2535)  บุษกร พรวรรณะศิริเวช (2536)  จินตหรา สุขพัฒน์ (2537)  สุทธิดา เกษมสันต์ ณ อยุธยา (2538)  ธัญญา โสภณ (2539)  เฟย์ อัศเวศน์ (2540) 
2541–2551:  อมิตา ทาทายัง (2541)  ลลิตา ปัญโญภาส (2542)  สิริยากร พุกกะเวส (2544)  อริศรา วงษ์ชาลี (2545)  พิมพ์พรรณ ชลายนคุปต์ (2546)  แอน ทองประสม (2547)  นวรัตน์ เตชะรัตนประเสริฐ (2548)  รุ้งลาวัณย์ โทนะหงษา (2549)  มาช่า วัฒนพานิช (2550)  รัชวิน วงศ์วิริยะ (2551) 
2552–2562:  ศิริน หอวัง (2552)  หนึ่งธิดา โสภณ (2553)  ปิยธิดา วรมุสิก (2554)  อภิญญา สกุลเจริญสุข (2555)  พัชชา พูนพิริยะ (2556)  จรินทร์พร จุนเกียรติ (2557)  ดาวิกา โฮร์เน่ (2558)  นิษฐา จิรยั่งยืน (2559)  ชุติมณฑน์ จึงเจริญสุขยิ่ง (2560)  อุรัสยา เสปอร์บันด์ (2561)  (2562) โควิด-19 
2563–2573:  ภัณฑิรา พิพิธยากร (2563)  นริลญา กุลมงคลเพชร (2564)  อุรัสยา เสปอร์บันด์ (2565)  ธิติยา จิระพรศิลป์ (2566) 
| ด ค กรางวัลภาพยนตร์แห่งชาติ สุพรรณหงส์ สาขานักแสดงสมทบหญิงยอดเยี่ยม |
| --- | --- |
2534–2540:  จันจิรา จูแจ้ง (2534)  ธิศวรรณ สุวรรณโพธิ์ (2535)  ธัญญา โสภณ (2536)  วิจิตรา ตริยะกุล (2537)  วิไลวรรณ วัฒนพานิช (2538)  พอลลีน เรือนเพชร (2539)  วิจิตรา ตริยะกุล (2540) 
2541–2551:  ศิริลักษณ์ เถกิงสุข (2541)  ศิริสิน ศิริพรสมาธิกุล (2542)  ภัทรวรินทร์ ทิมกุล (2544)  ณัฐวรา หงษ์สุวรรณ (2545)  อลิษา ขจรไชยกุล (2546)  อาภาพร นครสวรรค์ (2547)  สาธิดา เขียวชะอุ่ม (2548)  ปรางทอง ชั่งธรรม (2549)  เฌอมาลย์ บุญยศักดิ์ (2550)  โฟกัส จีระกุล (2551) 
2552–2562:  ศันสนีย์ วัฒนานุกูล (2552)  อินทิรา เจริญปุระ (2553)  สุทัตตา อุดมศิลป์ (2554)  ปิยธิดา มิตรธีรโรจน์ (2555)  ชนนิกานต์ เนตรจุ้ย (2556)  อภิญญา สกุลเจริญสุข (2557)  วิโอเลต วอเทียร์ (2558)  เพ็ญพักตร์ ศิริกุล (2559)  พลอย ศรนรินทร์ (2560)  สู่ขวัญ บูลกุล (2561)  (2562) โควิด-19 
2563–2573:  แพรวา สุธรรมพงษ์ (2563)  สวนีย์ อุทุมมา (2564)  อสมาภรณ์ สมัครพันธ์ (2565)  อินทิรา เจริญปุระ (2566) 
| ด ค กรางวัลโทรทัศน์ทองคำ สาขานักแสดงสมทบหญิงดีเด่น |
| --- | --- |
2529–2540:  จุรี โอศิริ (2529)  ปาหนัน ณ พัทลุง (2530)  ธนาภรณ์ รัตนเสน (2531)  ชไมพร จตุรภุช (2532)  ดวงดาว จารุจินดา (2533)  ดวงดาว จารุจินดา (2534)  ปภัสรา ชุตานุพงษ์ (2535)  สุภาภรณ์ คำนวณศิลป์ (2536)  รัญญา ศิยานนท์ (2537)  สิริยากร พุกกะเวส (2538)  บุษกร พรวรรณะศิริเวช (2539)  ธัญญา วชิรบรรจง (2540) 
2541–2551:  บุษกร พรวรรณะศิริเวช (2541)  ธัญญา วชิรบรรจง (2542)  พิศมัย วิไลศักดิ์ (2543)  สกาวใจ พูนสวัสดิ์ (2544)  อำภา ภูษิต (2545)  สกาวใจ พูนสวัสดิ์ (2546)  สโรชา วาทิตตพันธ์ (2547)  สกาวใจ พูนสวัสดิ์ (2548)  สาวิตรี สามิภักดิ์ (2549)  จริยา แอนโฟเน่ (2550)  จารุณี สุขสวัสดิ์ (2551) 
2552–2562:  พิมพ์มาดา บริรักษ์ศุภกร (2552)  รินลณี ศรีเพ็ญ (2553)  ณัฐริกา ธรรมปรีดานันท์ (2554)  ธัญญาเรศ รามณรงค์ (2555)  อำภา ภูษิต (2556)  วรัทยา นิลคูหา (2557)  คะนึงนิจ จักรสมิทธานนท์ (2558)  กมลเนตร เรืองศรี (2559)  ทัศนียา การสมนุช (2560)  ซาร่า เล็กจ์ (2561)  ศรีริต้า เจนเซ่น (2562) 
2563–2573:  บุษกร วงศ์พัวพันธ์ (2563)  ฑิฆัมพร ฤทธิ์ธาอภินันท์ (2564)  เพ็ญพักตร์ ศิริกุล (2565)  ปิยธิดา มิตรธีรโรจน์ (2566)
รางวัลภาพยนตร์แห่งชาติ สุพรรณหงส์

| รางวัลภาพยนตร์แห่งชาติ สุพรรณหงส์ |
| --- | --- |
ปัจจุบัน: รางวัลภาพยนตร์แห่งชาติ สุพรรณหงส์ ครั้งที่ 32
รางวัลสำหรับ: ผู้สร้างสรรค์ผลงานด้านวิทยุโทรทัศน์
ประเทศ:  ไทย
จัดโดย: สมาพันธ์สมาคมภาพยนตร์เเห่งชาติ
รางวัลแรก: 25 มกราคม พ.ศ. 2535 (32 ปี)
เว็บไซต์: https://www.mpc.or.th/ 
รางวัลภาพยนตร์แห่งชาติ สุพรรณหงส์ หรือ รางวัลภาพยนตร์แห่งชาติ เป็นรางวัลที่มอบให้แก่บุคคลในวงการผลิตภาพยนตร์ไทย ที่มีผลงานดีเด่นที่สุดในสาขาต่าง ๆ ในแต่ละปี  โดยได้จัดให้มีพิธีมอบรางวัลนี้เป็นครั้งแรก เมื่อ พ.ศ. 2535 ประจำปี 2534 จัดโดยสมาพันธ์ภาพยนตร์แห่งชาติ
ประวัติ

หลังจากสมาคมผู้อำนวยการสร้างภาพยนตร์ไทยลดถอยบทบาทการนำลง บุคลากรในวงการภาพยนตร์ไทยได้รวมตัวกันจัดตั้งองค์กรขึ้นใหม่ ให้เป็นองค์กรหลักที่สมาชิกเป็นตัวแทนขององค์กรย่อยและ ภาคส่วนต่าง ๆ ในอุตสาหกรรมภาพยนตร์ครบถ้วนยิ่งขึ้น โดยใช้ชื่อ สมาคมสมาพันธ์ภาพยนตร์แห่งชาติ (The Federation of National Film Associations of Thailand) โดย ไพจิตร ศุภวารี เป็นนายกสมาคมสมาพันธ์ภาพยนตร์แห่งชาติคนแรก ดำรงตำแหน่งระหว่างปี 2534-2537
องค์กรนำของวงการภาพยนตร์ไทยว่างเว้นไม่ได้จัดการประกวดและมอบรางวัลสำหรับภาพยนตร์ไทยอยู่ประมาณ 3 ปี จึงได้เริ่มต้นใหม่อีกครั้ง โดยสมาคมสมาพันธ์ภาพยนตร์แห่งชาติ ร่วมกับ คณะกรรมการส่งเสริมอุตสาหกรรมภาพยนตร์ไทย (หน่วยงานในสำนักนายกรัฐมนตรี) และกรมประชาสัมพันธ์ ตามนโยบายรัฐบาลที่ได้ให้การสนับสนุนวงการอุตสาหกรรมภาพยนตร์ไทยจัดประกวด รางวัลภาพยนตร์แห่งชาติ ขึ้น ทั้งนี้ไม่ถือเป็นรางวัลต่อเนื่องจาก รางวัลสุพรรณหงส์ทองคำ ของสมาคมผู้อำนวยการสร้างแต่เป็นการเริ่มต้นใหม่
รางวัลภาพยนตร์แห่งชาติในระยะแรก จัดทำตัวรางวัลเป็นสัญลักษณ์ "ทางช้างเผือกสู่ดวงดาว" ซึ่งหมายถึง บุคคลที่สร้างผลงานภาพยนตร์ไทยยอดเยี่ยมและชนะเลิศในแต่ละประเภทรางวัล จนเป็นดาวดวงเด่นของปี ต่อมาได้เปลี่ยนเป็นสัญลักษณ์สุพรรณหงส์จนถึงปัจจุบัน
ในปี พ.ศ. 2556 สมาพันธ์ ได้เปลี่ยนวิธีการตัดสินภาพยนตร์ที่ได้รับรางวัล โดยใช้คณะกรรมการตัดสิน 15 ท่าน ร่วมกับการลงคะแนนจากบุคคลในวงการภาพยนตร์ประมาณ 1,500 คน ในกลุ่มหลังจะแบ่งการลงคะแนนตามองค์ประกอบภาพยนตร์ในด้านต่างๆ โดยสามารถลงคะแนนผ่านทางเว็บไซต์ของสมาพันธ์ฯ หรือทางไปรษณีย์ โดยสัดส่วนคะแนนของทั้งสองกลุ่มจะอยู่ที่ 50:50
ในปี พ.ศ. 2562 ได้มีการเปลี่ยนเกณฑ์คัดเลือกภาพยนตร์ โดยออกเงื่อนไขว่า ภาพยนตร์ที่จะเข้าชิงรางวัลได้นั้น จะต้องเป็นภาพยนตร์ที่เข้าฉายอย่างน้อย 5 จังหวัด ได้แก่ กรุงเทพ ชลบุรี เชียงใหม่ นครราชสีมา และนครศรีธรรมราช หรือต้องมีคนดูตั้งแต่ 50,000 คนขึ้นไป (คิดเป็นรายได้ประมาณ 5-7 ล้านบาท) แต่หลังจากที่เปิดเผยกฎนี้ ได้เกิดการวิพากษ์วิจารณ์ในแง่ลบขึ้นจากโลกออนไลน์ และผู้กำกับเอง จนเกิด #แบนสุพรรณหงส์ ขึ้น เพราะมองว่า ไม่เป็นธรรม และเอื้อหนังทุนสูงมากเกินไป และตัดสิทธิ์หนังทุนต่ำ (ศัพท์ทางหนังจะเรียกว่า หนังอินดี้) จนกฎนี้ได้ถูกพับ และยกเลิกไปแล้ว
รางวัล > รายชื่อรางวัล

ภาพยนตร์ยอดเยี่ยม: ตั้งแต่ 2534 - ปัจจุบัน
ผู้กำกับภาพยนตร์ยอดเยี่ยม: ตั้งแต่ 2534 - ปัจจุบัน
นักแสดงนำชายยอดเยี่ยม: ตั้งแต่ 2534 - ปัจจุบัน
นักแสดงนำหญิงยอดเยี่ยม: ตั้งแต่ 2534 - ปัจจุบัน
นักแสดงสมทบชายยอดเยี่ยม: ตั้งแต่ 2534 - ปัจจุบัน
นักแสดงสมทบหญิงยอดเยี่ยม: ตั้งแต่ 2534 - ปัจจุบัน
บทภาพยนตร์ยอดเยี่ยม: ตั้งแต่ 2534 - ปัจจุบัน
กำกับภาพยอดเยี่ยม: ตั้งแต่ 2534 - ปัจจุบัน
ลำดับภาพยอดเยี่ยม: ตั้งแต่ 2534 - ปัจจุบัน
เพลงนำภาพยนตร์ยอดเยี่ยม: ตั้งแต่ 2534 - ปัจจุบัน
ดนตรีประกอบยอดเยี่ยม: ตั้งแต่ 2534 - ปัจจุบัน
บันทึกและผสมเสียงยอดเยี่ยม: ตั้งแต่ 2534 - ปัจจุบัน
ออกแบบเครื่องแต่งกายยอดเยี่ยม: ตั้งแต่ 2534 - ปัจจุบัน
เทคนิคพิเศษการแต่งหน้ายอดเยี่ยม: ตั้งแต่ 2534 - ปัจจุบัน
ออกแบบงานสร้างยอดเยี่ยม: ตั้งแต่ 2534 - ปัจจุบัน
เทคนิคการสร้างภาพพิเศษยอดเยี่ยม: ตั้งแต่​ 2536 -​ ปัจจุบัน
บทภาพยนตร์ดัดแปลงยอดเยี่ยม: 2534
รางวัล > รางวัลพิเศษ

สุพรรณหงส์เกียรติยศ: ตั้งแต่ 2543 - ปัจจุบัน
ลำดับงานประกาศผลรางวัล

| ครั้งและปีที่จัด | วันที่ประกาศผล | สถานที่ประกาศผลและมอบรางวัล |
| --- | --- | --- |
| ครั้งที่ 1 พ.ศ. 2534 | วันที่ 25 มกราคม 2535 | ศูนย์การประชุมแห่งชาติสิริกิติ์ |
| ครั้งที่ 2 พ.ศ. 2535 | วันที่ 4 เมษายน 2536 |  |
| ครั้งที่ 3 พ.ศ. 2536 | วันที่ 4 เมษายน 2537 |  |
| ครั้งที่ 4 พ.ศ. 2537 | วันที่ 4 เมษายน 2538 |  |
| ครั้งที่ 5 พ.ศ. 2538 | วันที่ 4 เมษายน 2539 |  |
| ครั้งที่ 6 พ.ศ. 2539 | วันที่ 4 เมษายน 2540 |  |
| ครั้งที่ 7 พ.ศ. 2540 | วันที่ 4 เมษายน 2541 |  |
| ครั้งที่ 8 พ.ศ. 2541 | วันที่ 4 เมษายน 2542 |  |
| ครั้งที่ 9 พ.ศ. 2542 | วันที่ 4 เมษายน 2543 |  |
| ครั้งที่ 10 พ.ศ. 2543 | วันที่ 4 เมษายน 2544 |  |
| ครั้งที่ 11 พ.ศ. 2544 | วันที่ 4 กุมภาพันธ์ 2545 | ศูนย์วัฒนธรรมแห่งชาติ |
| ครั้งที่ 12 พ.ศ. 2545 | วันที่ 4 เมษายน 2546 | โรงภาพยนตร์สกาล่า |
| ครั้งที่ 13 พ.ศ. 2546 | วันที่ 9 มกราคม 2547 | โรงภาพยนตร์สกาล่า |
| ครั้งที่ 14 พ.ศ. 2547 | วันที่ 4 กุมภาพันธ์ 2548 | โรงภาพยนตร์สกาล่า |
| ครั้งที่ 15 พ.ศ. 2548 | วันที่ 4 มกราคม 2549 | บริเวณอนุสรณ์สถาน เรือตรวจการ 813 จังหวัดพังงา |
| ครั้งที่ 16 พ.ศ. 2549 | วันที่ 9 กุมภาพันธ์ 2550 | สวนรัก อนุสาวรีย์ท้าวสุรนารี จังหวัดนครราชสีมา |
| ครั้งที่ 17 พ.ศ. 2550 | วันที่ 17 กุมภาพันธ์ 2551 | โรงละครสยามนิรมิต |
| ครั้งที่ 18 พ.ศ. 2551 | วันที่ 22 กุมภาพันธ์ 2552 | หอประชุมใหญ่ ศูนย์วัฒนธรรมแห่งประเทศไทย |
| ครั้งที่ 19 พ.ศ. 2552 | วันที่ 30 พฤษภาคม 2553 | โรงมหรสพหลวง ศาลาเฉลิมกรุง |
| ครั้งที่ 20 พ.ศ. 2553 | วันที่ 6 มีนาคม 2554 | ศูนย์การค้า เซ็นทรัลเฟสติวัล พัทยา บีช พัทยา |
| ครั้งที่ 21 พ.ศ. 2554 | วันที่ 29 เมษายน 2555 | โรงภาพยนตร์สยามภาวลัย พารากอนซีนีเพล็กซ์ สยามพารากอน |
| ครั้งที่ 22 พ.ศ. 2555 | วันที่ 1 มีนาคม 2556 | โรงละครแห่งชาติ |
| ครั้งที่ 23 พ.ศ. 2556 | วันที่ 23 กุมภาพันธ์ 2557 | ศูนย์ประชุมและแสดงสินค้าพัทยา เมืองพัทยา จังหวัดชลบุรี |
| ครั้งที่ 24 พ.ศ. 2557 | วันที่ 1 มีนาคม 2558 | หอประชุมใหญ่ ศูนย์วัฒนธรรมแห่งประเทศไทย |
| ครั้งที่ 25 พ.ศ. 2558 | วันที่ 13 มีนาคม 2559 | โรงละครเคแบงก์สยามพิฆเนศ ศูนย์การค้าสยามสแควร์วัน |
| ครั้งที่ 26 พ.ศ. 2559 | วันที่ 5 มีนาคม 2560 | โรงละครเคแบงก์สยามพิฆเนศ ศูนย์การค้าสยามสแควร์วัน |
| ครั้งที่ 27 พ.ศ. 2560 | วันที่ 11 มีนาคม 2561 | หอประชุมใหญ่ ศูนย์วัฒนธรรมแห่งประเทศไทย |
| ครั้งที่ 28 พ.ศ. 2561 | วันที่ 2 มีนาคม 2562 | หอประชุมใหญ่ ศูนย์วัฒนธรรมแห่งประเทศไทย |
| ครั้งที่ 29 พ.ศ. 2562 - 2563 | วันที่ 28 กุมภาพันธ์ 2564 | เดอะมอลล์ โคราช จ.นครราชสีมา |
| ครั้งที่ 30 พ.ศ. 2564 | วันที่ 25 กันยายน 2564 | โรงภาพยนตร์สยามภาวลัย พารากอนซีนีเพล็กซ์ สยามพารากอน |
| ครั้งที่ 31 พ.ศ. 2565 | วันที่ 20 สิงหาคม 2566 | โรงภาพยนตร์สยามภาวลัย พารากอนซีนีเพล็กซ์ สยามพารากอน |
| ครั้งที่ 32 พ.ศ. 2566 | วันที่ 29 กันยายน 2567 | โรงภาพยนตร์สยามภาวลัย พารากอนซีนีเพล็กซ์ สยามพารากอน |